О Т Ч Е Т

ЗА ДЕЙНОСТТА НА НЧ „СВЕТЛИНА-1929г.”

СЕЛО КАЛЧЕВО, ОБЩИНА „ТУНДЖА”

ЗА 2018 ГОДИНА

Уважаеми читалищни дейци,

Читалището ни е храм, във който се съхранява културата и историята на село Калчево, неговите традиции и обичаи.

Читалището ни е сцена, където оживяват героите от тези обичаи и традициите се предават на съвременното поколение.

Днес, нашата мотивация е: да запазим тези традиционни обичаи, да ги развиваме и усъвършенстваме. Да бъдем полезни на нашето общество.

До колко успяваме да се справим с това, ще разберем от отчета който ще направим за изминалата 2018 година.

Всички знаем, че читалището ни се намира в сграда, където няма необходимото място за изяви и тържества. Работим толкова колкото са възможностите ни за да обогатим живота на хората от селото с културни и развлекателни мероприятия.

Въпреки, че имаме много добри комуникационни и работни отношения с община „Тунджа”, то сътрудничеството ни с местната власт в Калчево преминава през много труден период. Надяваме се и силно вярваме, че и това ще се справим и обединените ни усилия ще доведат до осъществяването на още по-големи организирани събития, проекти и културни мероприятия в нашето село.

В читалището ни има наличие на интернет, мултимедия, принтер и скенер.

Библиотеката ни е най-слабото място в читалището. С всяка изминала година читателите намаляват и интереса към четенето на книги е минимален. Библиотечният ни фонд ни остарял, а пари за нови книги – няма.

В края на 2018 година в библиотеката ни има регистрирани общо 5759 книги.

През годината имаме набавени 27 библиотечни документа и отчислени такива - 28. Общ брой регистрирани читатели – 24, от които до 14 години са 7 , а посещенията – 57.

Като културна изява в библиотеката можем да отбележим участието ни в общинския празник на традициите – „Модата се мени, фолклорът остава”.

Организирането и провеждането на „Златна сватба” на семейство Георгиеви, като на тържеството бе представена презентация за съвместния петдесетгодишен живот на семейството.

В един красив и незабравим празник се превърна и честването на десет години от създаването на настоящата кукерска група. С мултимедийна презентация бяха представени постиженията и спечелените награди от кукерите за този период.

В библиотеката бяха изработени и табла за бележити българи, за национални празници и др.

В читалището ни има една действаща „Маскарадна група Кукери”.

Изявите през 2018 година на тази група не бяха много, ( защото всичко е свързано с финанси), но пък бяха стойностни.

Както всяка година първата им изява беше в Калчево – „Кукеров ден”.

На Кукерландия в гр.Ямбол, същата завоюва наградата на кмета на Община „Тунджа”. В Момин Проход спечели почетен медал за най-възрастен кукер и парична награда. Участва и в кукерските игри в с.Кабиле, общ.”Тунджа. Като финал за 2018г., групата изигра своя традиционен обичай последните дни на месец декември в гр.Котел, където също спечели парична награда.

През април, по случай празниците на община „Тунджа”, посрещнахме театралната група на село Безмер, които представиха блестящо своята постановка”Приключения опасни със герои сладкогласни.”

Преди великденските празници, бе организиран и проведен за втора поредна година футболен турнир между младежи и ветерани на село Калчево.

Читалището ни има опит в предоставяне на административни, информационни и консултантски услуги на населението.

Численост на персонала 1

Държавна субсидия - 8375 лева

Общинска субсидия - 1300 лева

Собствени приходи - 2991 лева

Извършени разходи -11484 лева

Наличност на 31.12.2018г. 1794 лева

Силно се надяваме и вярваме, че с откриването на зрителната зала в Калчево през 2019 г., културния живот в селото ни ще се обогати.

Събитията, които предстоят да се случат през новата година, ще бъдат интересни и на висота.

Изготвил:

/Д.Кабранска – секретар/

**НАРОДНО ЧИТАЛИЩЕ „СВЕТЛИНА-1929Г.” С.КАЛЧЕВО**

СПИСЪЧЕН СЪСТАВ НА ЧИТАЛИЩНОТО НАСТОЯТЕЛСТВО – 2018Г.

1. Снежана Стойчева Василева
2. Димитрина Христова Кабранска
3. Кина Донева Василева
4. Нели Стоянова Велева
5. Христо Тодоров Димитров

СПИСЪЧЕН СЪСТАВ НА ПК – 2018 Г.

1. Атанаска Стоева Панева
2. Добри Георгиев Добрев
3. Дияна Панайотова Панкова

**КУЛТУРЕН КАЛЕНДАР**

**НА НАРОДНО ЧИТАЛИЩЕ „СВЕТЛИНА-1929г.”**

**С.КАЛЧЕВО ЗА 2019 ГОДИНА**

1. Бабин ден
2. Откриване на кукерските игри в селото ни, с представяне на

мултимедийна презентация за десетгодишната история на

кукерската ни група.

1. На 2 и 3 февруари - Кукеров ден в Калчево
2. Участие на кукерите в регионални и национални фестивали
3. Първа пролет
4. Участие в празниците на община „Тунджа”
5. Организиране на традиционната футболна среща: младежи

срещу ветерани на село Калчево

1. Великденски празници
2. Изготвяне на витрина за 24 май
3. Организиране на екскурзии до исторически местности
4. 1 юни - Ден на детето
5. 6 юли – Честване 100 години от рождението на Георги Калчев.

Отдаване почит на загиналите герои във войните.

1. 22 септември - Независимостта на България: представяне

презентация за романа „Под игото” на Иван Вазов”

1. 1 ноември – Ден на будителите.Честване 90 г.НЧ „Светлина-1929г.”
2. Ден на християнското семейство – традиции и обичаи
3. Коледно новогодишно тържество

Културната ни програма е отворена за предложения и идеи.

Председател:

/Сн.Василева/